การลดปริมาณการดื่ม วางแผนเลิกสุราอย่างจริงจัง การมองหาความช่วยเหลือจากบุคคลอื่น
มันจะง่ายขึ้นมากในการติดเครื่องดื่มแอลกอฮอล์ จนกลายมาเป็นนิสัยร้ายแรง หากคุณเก็บมันไว้ใกล้ตัว หากตู้เก็บสุราของคุณมักจะแน่นอยู่เสมอ คุณมักจะถูกยั่วยุได้ง่าย หากมีไวน์หรือสุราที่กินเหลือทิ้งไว้ หรือมีเบียร์เป็นแพ็คแช่อยู่ในตู้เย็น ก็ยากที่คุณจะหลีกเลี่ยงการดื่ม ขั้นตอนแรกในการหลีกเลี่ยงโรคพิษสุราเรื้อรัง ก็คือ พยายามเอาสิ่งเหล่านี้ออกไปจากตัวบ้าน นอกเสียจากว่า จะมีงานสังสรรค์หรือเอาไว้เสิร์ฟแขกเท่านั้น หากคุณยังไม่ถึงขนาดจะเลิกดื่ม แต่อยากจะลดปริมาณการดื่มให้พอดีๆ แค่การไม่อยู่ท่ามกลางเครื่องดื่มแอลกอฮอล์ ก็ถือเป็นจุดเริ่มต้นที่ดีแล้ว  คุณควรหาเครื่องดื่มที่มีรสชาติที่ถูกใจมาไว้ในครัวของคุณ แทนเครื่องดื่มแอลกอฮอล์ เวลาที่คุณอยากจะดื่มอะไรให้ชื่นใจ น้ำชา น้ำแร่ น้ำมะนาว รูทเบียร์หรือน้ำอัดลม ก็ยังดีกว่าเครื่องดื่มแอลกอฮอล์แล้วกัน  หากคุณมีงานปาร์ตี้แล้วมีเครื่องดื่มแอลกอฮอล์เหลืออยู่เยอะ พยายามมอบให้เพื่อนฝูงไป หากไม่มีใครต้องการมัน ก็เททิ้งท่อระบายน้ำไป อย่าติดกับดักในการคิดว่า คุณต้องดื่มให้หมดไม่งั้นจะรู้สึกเสียดายของ การดื่มในเวลาที่คุณกำลังเหงา เบื่อ เครียด ซึมเศร้า หรืออารมณ์ในทางลบต่างๆ สามารถนำไปสู่การจะติดเครื่องดื่มแอลกอฮอล์ได้ ที่จริงแล้ว เครื่องดื่มแอลกอฮอล์มีผลทำให้ซึมเศร้า ดังนั้น มันจะยิ่งทำให้สถานการณ์ของคุณยิ่งแย่เข้าไปใหญ่  พยายามดื่มเฉพาะในช่วงงานสังสรรค์บางโอกาสเท่านั้น เวลาที่ทุกคนกำลังมีความสุข คุณก็มีเหตุผลที่จะฉลองให้กับตัวเองเหมือนกัน อย่าติดกับดักการดื่มโดยการหาเรื่องฉลองทุกวัน พยายามให้มั่นใจว่า คุณดื่มเฉพาะโอกาสพิเศษ เช่น เวลาที่คนรอบข้างมีโอกาสพิเศษ หรือเหตุการณ์บางอย่างให้ฉลองจริงๆ เท่านั้น หากคุณเป็นคนประเภทที่ชอบดื่มทีเดียวหมดแก้ว ก็อาจจะมีแนวโน้มในการดื่มมากเกินไป ในแต่ละเย็น พยายามจิบให้ช้าๆ ลงหน่อย โดยใช้เวลาให้มากขึ้นในการที่จะกินแต่ละแก้วให้หมด คุณอาจจะช่วยเหลือตัวเองในจุดนี้ได้โดยสั่งเครื่องดื่มแบบเพียวๆ เพื่อที่ว่ามิกเซอร์รสชาติหวานๆ จะได้ไม่มากลบรสของแอลกอฮอล์ ซึ่งมักจะทำให้คุณคิดว่าคุณดื่มน้อยหรือไม่ได้ดื่มแอลกอฮอล์เลย คุณยังควรดื่มน้ำ 1 แก้วหรือน้ำอัดลม 1 แก้ว ทุกครั้งที่ดื่มแอลกอฮอล์เข้าไปแต่ละดื่ม  การดื่มน้ำเปล่าจะช่วยให้ร่างกายคุณไม่ขาดน้ำและสดชื่นอยู่เสมอ คุณจะดื่มสุราแบบหมดแก้วน้อยลง หากร่างกายของคุณไม่ได้กระหายน้ำ อย่าไปเข้าร่วมการแข่งขันดื่มเบียร์หรือกิจกรรมใดๆ ก็ตามที่ทำให้คุณต้องบริโภคแอลกอฮอล์ส่วนเกินโดยไม่จำเป็น ในคราวเดียว จุดประสงค์ของผับบาร์ต่างๆ ก็คือ การขายเครื่องดื่มแอลกอฮอล์ ดังนั้น เมื่อคุณไปสถานที่ดังกล่าว คุณก็จะรู้สึกว่าตัวเองต้องสั่งมาดื่ม แสงไฟสลัวๆ กลิ่นของแอลกอฮอล์ ผสมกับกลิ่นน้ำหอมอันเย้ายวนใจของเพศตรงข้าม รวมถึงบรรยากาศโดยรวม มักจะทำให้คุณยากที่จะห้ามใจ แน่นอนว่า บรรยากาศต่างๆ แบบนี้ มุ่งไปเพื่อให้เกิดการดื่มให้มากที่สุด ดังนั้น คุณควรหลีกเลี่ยงการไปบาร์ หากคุณต้องการเลิกสุราจริงๆ   หากคุณจำเป็นต้องไปร่วมงานสังสรรค์ที่จัดขึ้นที่บาร์ เช่น งานสังสรรค์กับหัวหน้าหรือเพื่อนร่วมงาน พยายามสั่งน้ำอัดลมหรือเครื่องดื่มที่ไม่มีแอลกอฮอล์ หากสถานที่นั้นจำหน่ายอาหารด้วย คุณก็ควรสั่งอาหารเพื่อเอาใจตัวเองสักหน่อย แทนการดื่มแอลกอฮอล์ หากคุณไปบาร์เมื่อไร พยายามเลือกบาร์ที่มีอะไรให้ทำมากกว่าแค่นั่งดื่ม เช่น มีโต๊ะพูล มีตู้พินบอล หรือมีเครื่องโยนลูกบาสฯ เป็นต้น เพื่อที่ว่าคุณจะไม่ถูกบังคับให้โฟกัสไปที่การดื่มอย่างเดียว มันจะง่ายขึ้นมาก หากคุณมีสิ่งดึงดูดความสนใจอื่นๆ คนส่วนใหญ่ใช้เวลาส่วนมากในบาร์ ทั้งๆ ที่พวกเขาสามารถทำสิ่งอื่นๆ ที่สร้างสรรค์กว่า คุณควรแนะนำทางเลือกในการทำกิจกรรมอื่นๆ ให้กับกลุ่มเพื่อนของคุณบ้าง ในเวลาสังสรรค์กันครั้งต่อไป อาจจะเป็นการจีบสาว หรือไปเดินเล่น หรือปั่นจักรยาน หรือไปดูหนังฯ ฟังดนตรี ดูละคร ดูงานนิทรรศการศิลปะ หรือกิจกรรมใดก็ตาม โดยเลือกสถานที่ที่ไม่มีเครื่องดื่มแอลกอฮอล์ขาย หรือเป็นกิจกรรมที่ไม่ยุ่งเกี่ยวกับการดื่ม ไม่เพียงจะช่วยให้คุณลดการดื่มได้เท่านั้น มันยังทำให้คุณสุขภาพดี อันเกิดจากการทำกิจกรรมมากขึ้น หลายคนยังมักจะคะยั้นคะยอให้คุณดื่ม แม้ว่าคุณจะชวนเขาไปทำกิจกรรมอย่างอื่นนอกบาร์แล้วก็ตาม เช่น พวกเขาอาจเอาถุงสีน้ำตาลห่อเครื่องดื่มแอลกอฮอล์ แอบเอาเข้าไปกินในโรงหนัง หรือนำเครื่องดื่มแอลกอฮอล์เย็นๆ ไปด้วยในเวลาทำกิจกรรมการแจ้งร่วมกัน หากคุณจริงจังในการเลิกดื่มจริงๆ พยายามวางแผนที่จะใช้เวลาร่วมกับคนเหล่านี้ให้น้อยลง ซึ่งจะช่วยให้คุณไม่ต้องเผชิญหน้ากับแอลกอฮอล์ ทุกครั้งที่อยากหากิจกรรมอย่างอื่นทำเพื่อความบันเทิง  แน่นอนว่า มันอาจต้องตัดใครบางคนออกจากชีวิตคุณ หากเขาเป็นปัญหาในเรื่องนี้ แต่หากคุณชอบพอกับพวกเขาจริงๆ พยายามรู้จักปฏิเสธอย่างแข็งขันในเวลาที่อยู่กับพวกเขา การที่พวกเขาดื่ม ไม่ได้หมายความว่าคุณจำเป็นต้องดื่มด้วย  นอกจากนี้ บางครั้งพวกเขายังอาจร่วมเลิกสุราไปกับคุณด้วย นี่เป็นวิธีที่ดีในการช่วยให้คุณเลิกดื่มได้ การดื่มทำให้หลายๆ คนมีท่าทางเชื่องช้าและเฉื่อยชา นอกจากนี้ ยังทำให้มีพุงและน้ำหนักเพิ่มด้วยหากคุณตั้งเป้าไว้ว่า จะมีร่างกายที่ฟิต คุณจะเริ่มมีทัศนคติในทางลบต่อแอลกอฮอล์ได้เอง  ลองเข้าร่วมการแข่งขันวิ่งมาราธอน หรือร่วมทีมกีฬาอย่างใดอย่างหนึ่งในละแวกใกล้บ้านคุณ แล้วคุณจะพบว่า คุณอาจจำเป็นต้องงดแอลกอฮอล์ในคืนก่อนที่จะมีการแข่งขัน นอกจากการออกกำลังกายแล้ว พยายามกินอาหารที่มีประโยชน์ นอนหลับให้เพียงพอ และดูแลตัวเองในเรื่องทั่วๆ ไป จะทำให้คุณมีแนวโน้มที่จะดื่มแอลกอฮอล์น้อยลง หากคุณลดปริมาณการดื่มลงอย่างมีนัยยะสำคัญ คุณอาจจะมีอาการที่เกิดจากการเลิกสุรา  ซึ่งเป็นได้ทั้งอาการทางใจและอาการทางกาย ที่คุณอาจจะต้องประสบ การเลิกสุราส่งผลให้มือสั่น เกิดความหงุดหงิด ตัวสั่นและความรู้สึกเมื่อยล้า นอนหลับยากขึ้น สมาธิน้อยลงและฝันร้าย  หากคุณเป็นคนดื่มหนัก คุณอาจจะประสบอาการอย่างอื่นร่วมด้วย เช่น เหงื่อออกตามร่างกาย คลื่นไส้ อาเจียน ปวดหัว เบื่ออาหารและใจสั่น การเลิกสุราอาจจะยากสำหรับบางคน มากกว่าบางคน บางคนอาจดื่มได้ทุกวัน โดยไม่เกิดอาการดื้อยาหรือให้โทษ ในขณะที่อีกหลายๆ คน หากดื่มทุกวัน อาจทำให้เกิดอาการดื้อของร่างกายและจำเป็นต้องดื่มในปริมาณเพิ่มมากขึ้น ซึ่งนำไปสู่การดื่มหนักขึ้น และกลายเป็นพิษสุราเรื้อรังในที่สุด คุณควรที่จะควบคุมการดื่มในแต่ละวันเป็นไปในปริมาณคงที่  จากข้อมูลของ USDA การดื่มในปริมาณที่พอเหมาะ ก็คือ ประมาณ 1 แก้วต่อวัน (สำหรับผู้หญิง) และ 2 แก้วต่อวัน (สำหรับผู้ชาย)  หากคุณดื่มมากกว่าปริมาณนี้ โดยเฉพาะในช่วงเวลาต่อเนื่องกันระยะหนึ่ง จะทำให้คุณเสี่ยงต่อการเป็นโรคพิษสุราเรื้อรัง  อาจจะจำง่ายๆ ว่า ไม่ควรดื่มเกิน 7 แก้วต่อสัปดาห์ (สำหรับผู้หญิง) หรือ 14 แก้วต่อสัปดาห์ (สำหรับผู้ชาย) หากมากกว่านี้ ก็จัดว่าเป็นการดื่มที่มากเกินไปแล้ว พยายามจำกัดให้อยู่ภายใต้ลิมิตนี้  การมีคนในครอบครัวมีประวัติเป็นโรคพิษสุราเรื้อรัง ใช้ยาร่วมกับการดื่มเครื่องดื่มแอลกอฮอล์ หรือมีอาการซึมเศร้า จะทำให้คุณมีความเสี่ยงต่อการติดสุราได้มากขึ้นด้วย หากคุณตัดสินใจแล้วว่า การดื่มขั้นสูงสุดของคุณควรเป็น 3 แก้วต่อสัปดาห์ ก็เขียนมันลงไปว่า “ฉันจะไม่ดื่มมากกว่า 3 แก้วต่อสัปดาห์” และพยายามทำตามพันธะสัญญาที่ให้กับตัวเองไว้ แปะกระดาษดังกล่าวไว้บนกระจก เอาไว้ในกระเป๋าหรือในที่ๆ เห็นได้ง่ายๆ เพื่อที่จะเป็นการย้ำเตือนความจำของตัวเองทุกวันและมุ่งมั่นในการเลิกสุรา  คุณอาจจะเขียนเหตุผลในการเลิกสุราไว้ด้วยก็ได้ เช่น "ฉันต้องการมีสุขภาพดีขึ้น" หรือ "ฉันไม่อยากจะถูกโดดเดี่ยวจากครอบครัวและเพื่อนฝูงอีกแล้ว"  แน่นอนว่ามันไม่ใช่เรื่องง่าย แต่การเขียนสัญญากับตัวเองไว้บนกระดาษก็ช่วยได้มาก วิธีที่ดีที่สุดอีกวิธีหนึ่ง ในการเข้าใจว่า คุณดื่มไปเท่าไรแล้ว ก็คือการบันทึกไว้นั่นเอง คุณอาจจะพกกระดาษที่จดบันทึกเอาไว้ติดตัว เพื่อคอยทำการจดบันทึกการดื่มในสัปดาห์นั้นๆ คุณอาจจะจดลงไปในกระดาษ หรือบนบอร์ดกระดานในบ้านของคุณก็ได้ หากคุณดื่มมากขณะที่ออกไปเที่ยวข้างนอก คุณก็อาจจะลงบนเศษกระดาษ หรือแอพพลิเคชั่นบนมือถือของคุณว่า ดื่มไปมากเท่าไรแล้ว และเอามาอ่านทบทวนทุกครั้งในแต่ละสัปดาห์ แล้วคุณจะประหลาดใจที่ได้เห็นปริมาณจากข้อมูลที่บันทึกไว้   การซื่อสัตย์ต่อตัวเองในการดื่มแต่ละครั้ง จะช่วยให้คุณมีสติกับการดื่มและช่วยให้คุณเลิกสุราได้ง่ายขึ้น หากคุณพบว่า ตัวเองดื่มมากกว่าที่คิดไว้ คุณก็สามารถที่จะหาสมุดบันทึกส่วนตัวมาจดทุกครั้งที่ดื่ม คุณอาจจะเขียนเหตุผลที่ดื่มในแต่ละครั้งไปด้วยก็ได้ รวมถึงอารมณ์ที่คุณประสบก่อนที่จะดื่ม และความรู้สึกของคุณที่เกิดขึ้นหลังจากนั้น จะช่วยให้คุณมองเห็นรูปแบบของอารมณ์ตัวเอง  เขียนรายละเอียดสิ่งกระตุ้น และสถานการณ์ที่ทำให้คุณยากที่จะหลีกเลี่ยงการดื่ม เมื่อถึงช่วงสุดสัปดาห์ คุณจะได้รู้ว่า มีอะไรบ้างที่คุณต้องหลีกเลี่ยง เป็นบางช่วงเวลา คุณอาจตัดสินใจที่จะเลิกดื่มสักสัปดาห์หรือสองสัปดาห์ดูก่อน จะช่วยให้ร่างกายคุณได้พัก หรือหนีออกจากจากกิจวัตรประจำวันตามปกติ ทั้งนี้ คุณอาจจะตั้งเป้าไว้ให้น้อยกว่านี้สักหน่อย โดยเลือกที่จะงดสุราให้ได้อย่างน้อย 2 วันต่อสัปดาห์ก็ได้   อย่างเช่น หากคุณมีนิสัยติดการดื่มไวน์ทุกคืน  หากให้ตัวเองได้เลิกสักคืนหนึ่งหรือสองคืน จะช่วยปรับเปลี่ยนกิจวัตรประจำวันของคุณและร่างกายของคุณ จนรู้สึกว่าตนเองไม่ได้ติดการดื่มทุกวัน หากคุณเป็นคนดื่มหนัก คุณอาจจะมีอาการจากการเลิกดื่มด้วย พยายามใส่ใจและสังเกตอาการ ความรู้สึกของตัวเองที่เกิดจากการเปลี่ยนแปลงดังกล่าว หากคุณมีปฏิกิริยาตอบสนองที่รุนแรงในขั้นตอนระหว่างนี้ คุณต้องไปหาหมอให้เร็วที่สุด ไปตลอดช่วงระยะเวลาของการงดสุรา พยายามจดบันทึกความคืบหน้าทุกสัปดาห์ ลองประเมินดูว่า คุณคิดว่าสามารถควบคุมนิสัยการดื่มได้หรือยัง คุณประสบความสำเร็จในการงดการบริโภคลง ตามที่ตั้งใจไว้หรือเปล่า หรือคุณสามารถจัดการกับแรงกระตุ้นหรือความอยากของตัวเองได้ไหม  หากคุณรู้สึกว่าการดื่มของคุณควบคุมไม่ได้ ต่อให้คุณพยายามอย่างไรในการยับยั้งมันแล้วก็ตาม มันก็อาจจะถึงเวลาที่คุณต้องมองหาความช่วยเหลือจากผู้อื่นแล้ว หากคุณไม่สามารถลด หรือจำกัดการบริโภคให้อยู่ในปริมาณที่ต่ำได้ โดยไม่เกิดอาการข้างเคียง หรือไม่สามารถปฏิเสธการดื่มได้ หรือรู้สึกมืดมนหมดหนทาง และมีสัญญาณบางอย่างของโรคพิษสุราเรื้อรัง ควรมองหาความช่วยเหลือทันที คุณจำเป็นต้องมองหาความช่วยเหลือทันที หากคุณประเมินแล้วว่า การดื่มของคุณอยู่นอกเหนือการควบคุม หากคุณประสบปัญหาเฉพาะหน้าใดๆ แสดงว่าคุณกำลังดื่มเกินปริมาณ ซึ่งสามารถพัฒนาไปเป็นโรคพิษสุราเรื้อรังได้ง่าย คุณจะถือว่าอยู่ในความเสี่ยงมาก หากคุณไม่สามารถดื่มในแก้วเดียว โดยไม่มีแก้วอื่นๆ ตามมา หรือต้องดื่มจนเมาทุกครั้ง รวมถึงต้องดื่มแม้ขณะขับรถหรือกำลังยุ่งเกี่ยวกับยานยนต์ประเภทใดๆ ก็ตาม แม้ว่าคุณจะรู้อยู่แก่ใจว่าการใช้แอลกอฮอล์ในสถานการณ์เหล่านี้จะผิดกฎหมายและอันตรายมาก   หากคุณมีความรู้สึกอยากดื่มทุกเช้า-เย็น มีอาการหงุดหงิดมากขึ้น หรือมีอารมณ์แปรปรวน หรือแอบดื่มในที่ลับ ซุกซ่อนเครื่องดื่ม มีอาการซึมเศร้า หรือมีอาการตัวสั่น คุณควรมองหาความช่วยเหลือโดยด่วน คุณยังควรจะมองหาความช่วยเหลือด้วย หากกิจวัตรประจำวันและหน้าที่ของคุณถูกละเลยอันเป็นผลจากการดื่ม คุณอาจจะละเลยหน้าที่เหล่านั้น เพราะคุณมัวยุ่งกับการดื่ม หรือคุณเกิดอาการแฮงค์ที่ทำให้ไม่สามารถไปทำงานหรือไปเรียนได้  คุณจะถือว่าตกอยู่ในความเสี่ยง หากคุณต้องมีข้อพิพาททางกฎหมายอันเกิดจากการดื่ม เช่น การถูกจับกุมในข้อหาเมาในที่สาธารณะ หรือเกิดการต่อสู้ทะเลาะวิวาทขณะเมา ดื่มและสร้างความเดือดร้อนให้คนอื่น รวมถึงถูกจับเพราะขับขี่ในขณะมึนเมา คุณควรจะเริ่มกังวลได้แล้ว หากคุณเอาแต่ดื่ม แม้กระทั่งหลังจากที่คนรอบข้างคุณแสดงความห่วงใยคุณ เวลาที่นิสัยการดื่มของคุณเป็นปัญหาในระดับหนึ่ง ซึ่งคนอื่นมองเห็นได้ชัดเจน คุณก็ควรเริ่มมองหาความช่วยเหลือได้แล้ว คุณไม่ควรใช้การดื่มเป็นวิธีในการแก้ปัญหา มันเป็นวิธีที่ให้โทษอย่างมากในการที่ใช้แอลกอฮอล์จัดการกับความเครียด ความซึมเศร้า หรือปัญหาอื่นๆ หากคุณมีแนวโน้มในการทำเรื่องดังกล่าว ก็ต้องมองหาความช่วยเหลือ ซึ่งการอบรมนี้ จะมีขั้นตอนโปรแกรม 12 ขั้นตอน ที่จัดขึ้นและสามารถช่วยคนที่ติดแอลกอฮอล์มาได้มากมายแล้ว แม้ว่า คุณอาจจะรู้สึกว่า ตัวเองยังไม่ถึงขั้นติดสุราร้ายแรง แต่การเข้าโปรแกรมดังกล่าวก็สามารถช่วยป้องกันไม่ให้นิสัยติดสุราของคุณรุนแรงขึ้นได้ เมื่อคุณเข้าร่วมโปรแกรมนี้ คุณจะมีสปอนเซอร์ 1 คน ซึ่งเป็นผู้ที่คุณสามารถโทรหา เพื่อปรึกษาเวลาที่คุณเกิดความอยาก หรือรู้สึกว่า อาการมันอยู่เหนือการควบคุมของตัวเอง  คุณยังจะได้เรียนรู้และได้ตระหนักว่า คุณจะดื่มต่อไปโดยไม่เป็นอันตรายไม่ได้แล้ว เพราะฉะนั้น มันจึงสำคัญที่คุณจะมีแรงหนุนใจจากใครบางคน เพื่อให้คุณรับมือกับความจริงดังกล่าว และช่วยให้คุณหลีกเลี่ยงเครื่องดื่มแอลกอฮอล์และอิทธิพลทางด้านลบของมัน ให้ออกไปจากชีวิตคุณ คุณสามารถค้นหาข้อมูลทางอินเตอร์เน็ต ในข้อมูลเกี่ยวกับ AA ในพื้นที่ของคุณ AAนั้นเป็นองค์กรที่อยู่บนพื้นฐานของความเชื่อแบบคริสเตียน ดังนั้น คุณควรเข้าร่วมเมื่อคุณรู้สึกสบายใจในจุดนี้เท่านั้น พวกเขาใช้ข้อความทางศาสนาในการให้คำแนะนำร่วมด้วย เพื่อให้คุณบำบัดและมีการจัดสรรสปอนเซอร์ รวมถึงกลุ่มหนุนใจ ร่วมกับการสอนดังกล่าวด้วย ในประเทศสหรัฐอเมริกาและในอีกหลายประเทศ จะมีโปรแกรมบำบัดที่ชื่อว่า SMART Recovery ซึ่งนำเทคนิคการบำบัดความคิดและพฤติกรรมทางจิตวิทยามาใช้ เพื่อค้นหาปัจจัยทางอารมณ์และสิ่งแวดล้อม อันอาจเป็นสาเหตุที่ทำให้คุณมาติดสุรา และหาทางรับมือปมปัญหาเหล่านั้นให้กับคุณใหม่ อย่างสร้างสรรค์และมีประสิทธิภาพมากขึ้น โดยไม่จำเป็นต้องมองว่า โรคพิษสุราเรื้อรังเป็นเชื้อร้ายแต่อย่างใด  มันเป็นโปรแกรมที่เน้นไปที่การเลิกดื่มแบบเด็ดขาด หากใครยังมีความลังเลอยู่ พวกเขาก็ยินดีให้คำปรึกษาเช่นกัน มันเหมาะสำหรับผู้ที่ไม่ต้องการเรียนรู้ทฤษฎีอะไรมากมาย แต่มีแรงจูงใจอยากเลิกดื่ม เพราะเน้นไปที่การดึงศักยภาพในตนเองมาใช้ และเต็มใจในการมีส่วนร่วมเองมากกว่า ไม่เหมือน AA ที่เน้นไปที่การช่วยเหลือจากคนในกลุ่ม   หากคุณเป็นคนไทยในสหรัฐอเมริกาหรือประเทศที่มีโปรแกรม SMART Recovery ก็สามารถหาข้อมูลเพิ่มเติมได้ทางอินเตอร์เน็ท อย่างไรก็ตาม ในประเทศไทย คุณอาจมองหาหรือเข้าร่วมบำบัดกับทาง Hope Rehab Center ซึ่งมีโปรแกรมที่เน้นการเลิกเหล้าแบบเด็ดขาด ทั้งระยะสั้นและยาว และดำเนินงานภายใต้การดูแลของผู้เชี่ยวชาญจากต่างประเทศเช่นกัน คุณสามารถค้นหาจากคำชื่อองค์กรดังกล่าวทางอินเตอร์เน็ต และโทรติดต่อเพื่อปรึกษาและพูดคุยกับพวกเขาในเบื้องต้น หากคุณเป็นคนไทยในต่างแดน ซึ่งไม่สนใจการเข้าร่วมโปรแกรมบำบัดอย่าง AA หรือองค์กรใดๆ ที่มักนำความเชื่อทางศาสนามาเกี่ยวข้อง ก็อาจเข้าร่วมโปรแกรมของ Secular Organizations for Sobriety (SOS) ซึ่งเน้นไปที่การฝึกให้คุณรับผิดชอบต่อนิสัยการดื่มของตนเอง โดยพวกเขาจะทำทุกอย่างเพื่อให้มั่นใจว่า คุณสามารถเลิกดื่มได้เด็ดขาดและไม่กลับไปดื่มอีก เหมือนกับ AA และ SMART Recovery นั่นเอง  คุณอาจจะลองใช้บริการศูนย์ปรึกษาปัญหาสุรา 1413 ซึ่งเป็นบริการในประเทศและเป็นของคนไทยเราเองแท้ๆ โดยมุ่งเน้นไปที่การให้คุณมีความเข้าใจในผลดี-ผลเสียของการดื่ม จนกระทั่ง คุณสามารถเลิกดื่มได้จากความเข้าใจที่ถูกต้อง   ส่วนทางเลือกเพิ่มเติมเกี่ยวกลุ่มในการช่วยเหลือบำบัด ที่อาจเหมาะสมกับคุณ คือ โปรแกรมบำบัดของสายด่วนชาวพุทธ หรือ Buddhist online ซึ่งมีการนำพระธรรมคำสอนมาร่วมด้วย ซึ่งมีเครือข่ายหนุนใจอยู่ตามสถานที่ต่างๆ เช่นกัน แต่ไม่เสียค่าใช้จ่าย เปิดรับเพียงเงินบริจาคเท่านั้น การได้รับการดูแลอย่างส่วนตัวจากนักบำบัด ก็ถือเป็นวิธีที่ดีหากคุณมีปัญหาเกี่ยวกับการติดการดื่มสุรา เพราะที่จริงแล้วนิสัยดังกล่าว อาจจะมีผลมาจากเบื้องลึกทางใจบางอย่างที่จำเป็นต้องได้รับการขุดคุ้ยขึ้นมา ก่อนที่คุณจะสามารถยับยั้งใจในการดื่มได้ ซึ่งนิสัยการดื่มของคุณอาจเกิดจากความเจ็บปวดหรือเรื่องเลวร้ายในวัยเด็กเกิดจากความเครียดแบบสุดขั้ว เกิดจากอาการป่วยทางจิตต่างๆ เหล่านี้ การบำบัดก็จะสามารถระบุปัญหาออกมาได้ และออกแบบแผนการบำบัดแบบตัวต่อตัว เพื่อที่ช่วยให้คุณฟื้นฟูตัวเองได้  นักบำบัดยังสามารถช่วยได้ ในกรณีที่คุณกังวลเกี่ยวกับการถูกกดดันจากเพื่อนฝูง หรือจากสังคมในการดื่ม และไม่รู้ว่าจะหลีกเลี่ยงสิ่งกระตุ้นต่างๆ ได้อย่างไร รวมถึงหากคุณมีความรู้สึกผิด เมื่อกลับไปยุ่งเกี่ยวกับการดื่มอีก เขาหรือเธอ (นักบำบัด) จะทำให้คุณหายจากอาการรู้สึกผิด และทำให้คุณมีจิตใจเข้มแข็งมากขึ้น ในเส้นทางของการเลิกดื่มนี้ การเลิกดื่มสุรา จะยากมากขึ้น หากคุณทำมันเพียงลำพัง พยายามบอกปัญหาของคุณให้คนรักหรือเพื่อนฝูงทราบว่า คุณกำลังมองหาความช่วยเหลือในการเลิกดื่ม จงขอความสนับสนุนและกำลังใจจากพวกเขา ระหว่างที่เดินบนเส้นทางนี้ ด้วยการขอร้องพวกเขาว่า อย่าชวนคุณไปผับ บาร์ หรือเสนอเครื่องดื่มแอลกอฮอล์ให้คุณ นี่ถือเป็นการทำให้คุณรู้จักรับผิดชอบต่อทางเลือกของตัวเองและซื่อสัตย์ เพราะว่าคุณจะมีคนอื่นๆ คอยช่วยสอดส่องพฤติกรรมของคุณอยู่ด้วย ลองถามคนรอบข้างดูว่า จะมีกิจกรรมใดที่คุณสามารถทำร่วมกับพวกเขาได้ โดยที่ไม่จำเป็นต้องดื่มหรือไม่
ทำบ้านของคุณให้ปลอดจากเครื่องดื่มแอลกอฮอล์. อย่าดื่มในเวลาที่คุณรู้สึกแย่. จิบเบาๆ หน่อย. อย่าไปบาร์บ่อยเหมือนเคย. ทำกิจกรรมที่ไม่เกี่ยวกับการดื่มบ้าง. พยายามใช้เวลาสังสรรค์กับคนที่ไม่ดื่ม. ออกกำลังกาย. รู้อาการ เมื่อกำลังเลิกดื่มสุรา. ตัดสินใจว่าแค่ไหนถึงจะเพียงพอ. เขียนสัญญาใจของตัวเองลงบนกระดาษ. จดบันทึกปริมาณการดื่มของตัวเองเอาไว้. พยายามพักจากการดื่มเป็นบางระยะ. คอยติดตามความคืบหน้าของตัวเอง. ตระหนักและยอมรับก่อนว่า คุณต้องการความช่วยเหลือ. หาข้อมูลการเข้าร่วมอบรม AA (Alcoholics Anonymous). โปรแกรมบำบัดของ SMART Recovery. ลองหาโปรแกรมบำบัดที่ไม่เกี่ยวกับศาสนาใดๆ. ใช้บริการนักบำบัด. มองหาความช่วยเหลือจากคนที่คุณรักและเพื่อนฝูง.
https://www.wikihow.com/Avoid-Alcoholism https://www.wikihow.com/Avoid-Alcoholism https://www.wikihow.com/Avoid-Alcoholism
Reducing the Amount You Drink Making a Serious Plan to Stop Seeking Outside Help